спрян автоматично с цел икономия на гориво и може да бъде автоматично пуснат.
 ЧАСТ I
 Одобряване на специалните компоненти на моторните превозни средства, в чиято система за задвижване се използва сгъстен природен газ (СПГ) и/или втечнен природен газ (ВПГ)
 5. ЗАЯВЛЕНИЕ ЗА ОДОБРЕНИЕ
 5.1. Заявлението за одобрение на специален компонент или на многофункционален компонент се подава от притежателя на търговското наименование или търговската марка, или от негов надлежно упълномощен представител.
 5.2. То се придружава от посочените по-долу документи в три екземпляра и от следните данни:
 5.2.1.
 описание на превозното средство с всички необходими данни, посочени в приложение 1А към настоящото правило;
 5.2.2.
 подробно описание на типа на специалния компонент или на многофункционалните компоненти;
 5.2.3.
 чертеж на специалния компонент, достатъчно подробен и в подходящ мащаб;
 5.2.4.
 потвърждение за съответствие с изискванията, посочени в точка 8 от настоящото правило.
 5.3. По искане на техническата служба, която отговаря за провеждането на изпитванията за одобрение, трябва да се предоставят образци на многофункционалните компоненти. При поискване се представят и допълнителни образци (максимум 3).
 5.3.1. По време на пробното производство на резервоарите, [n] (10) резервоара на всеки 50 (партида за потвърждение) се подлагат на безразрушителни изпитвания по приложение 3А. За резервоарите за ВПГ, вж. приложение 3Б.
 6. МАРКИРОВКА
 6.1. Върху представения за одобрение образец от специален компонент или многофункционален компонент трябва да са нанесени търговското наименование или търговската марка на производителя и типът, включително експлоатационните температури („М“ или „С“ съответно за умерени или ниски температури, или „L“ за LNG); върху гъвкавите маркучи трябва да бъдат посочени също така месецът и годината на производство, като тази маркировка трябва да е ясно четлива и незаличима.
 6.1.1. В допълнеие към разпоредбите от точка 6.1, за автоматичния бутилков клапан, който отговаря на изискванията на точка 2.2.4 от приложение 4А трябва да се използва една от следните допълнителни маркировки:
 а)
 „Н1“
 б)
 „Н2“
 в)
 „Н3“
 6.2. На всеки компонент трябва да е предвидено достатъчно голямо място за маркировката за одобрение на типа; това място трябва да се посочи на схемите, посочени в точка 5.2.3 по-горе.
 6.3. Освен това на всеки резервоар трябва да има указателна табела със следните данни, нанесени четливо и незаличимо:
 а)
 сериен номер;
 б)
 вместимост в литри;
 в)
 обозначението „СПГ“
 г)
 експлоатационно налягане/изпитвателно налягане [MPa];
 д)
 масата (kg);
 е)
 година и месец на одобрението (напр. 96/01);
 ж)
 маркировка за одобрение съгласно точка 7.4.
 6.4. Освен това на всеки резервоар трябва да има указателна табела със следните данни, нанесени четливо и незаличимо:
 а)
 сериен номер;
 б)
 брутна вместимост в литри;
 в)
 обозначението „ВПГ“
 г)
 експлоатационно налягане/изпитвателно налягане [MPa];
 д)
 маса (kg);
 е)
 производител;
 ж)
 година и месец на одобрението (напр. 96/01);
 з)
 маркировка „PUMP INSIDE, Pump Delivery Pressure *** MPa“ ако горивната помпа за ВПГ е монтирана на резервоара, където „***“ е стойността на изходното налягане на помпата;
 и)
 маркировка за одобрение съгласно точка 7.4 по-горе
 7. ОДОБРЕНИЕ
 7.1. Одобрение на типа компонент се предоставя, ако представените за одобрение образи от компонента за СПГ отговарят на изискванията по точки 8.1 до 8.11 от настоящото правило.
 Одобрение на типа компонент